Le universo biocentric

(ab le grec: βίος, *bios*, "vita"; et κέντρον, *kentron*, "centro") —anque cognoscite como **biocentrismo**— es un concepto proponite in 2007 per le doctor nordamerican de medicina Robert Lanza, un scientifico in le campos del medicina regenerative et biologia, qui vide le biologia como le guidante scientia central in le universo, et le comprension de le altere scientias como subordinate a un plus profunde comprension del biologia. Le biocentrismo affirma que le vita et le biologia son central al esser, le realitate, et le cosmos —le vita crea le universo et ne vice versa. Illo assere que le actual theorias del mundo physic no functiona, et que illos non se pote facer functionar, usque illos explica le vita et le conscientia. Dum que le physica es considerate fundamental pro le studio del universo, et le chimia fundamental pro le studio del vita, le biocentrismo assere que le scientificos va necessitar placiar le biologia ante le altere scientias pro producer le *[[theoria del toto]]*.

## Hypothesis
Le biocentrismo esseva por prime vice proponite in un articulo de 2007 per Robert Lanza que appareva in *The American Scholar*, ubi le scopo era monstrar como le biologia poterea construer super le physica quantic. Duo annos postea, Lanza publicava un libro con le astronomo et autor Bob Berman titulate *Biocentrism: How Life and Consciousness Are the Keys to Understanding the True Nature of the Universe (Biocentrismo: Como le vita et le conscientia son le claves pro comprender le ver natura del universo)*, le qual expandeva super le ideas que Lanza exponeva in su essayo pro le *Scholar*. 

Le biocentrismo defende le suprematia del conscientia habite in le obras de Descartes, Kant, Leibniz, Berkeley, Schopenhauer et Bergson. Ille vide isto como appoiante le affirmation central que lo que nos appella spatio et tempore son formas de perception del sensos del animales, tanto plus tosto que objectos physic externe. Lanza argue que le biocentrismo offere information re varie puzzles principal del scientia, includente le principio de dubita de Heisenberg.

### Synopsis del libro de Lanza ''Biocentrism''
Secun le libro de Lanza, le biocentrismo suggere que le vita non es un subproducto del physica, ma que illo es un parte fundamental de nostre comprension del universo. Le biocentrismo affirma que non existe un universo independente et externe foras del existentia biologic. Parte de lo que es viste como evidentia de isto es que il ha plus que 200 parametros physic intra le universo, tan exacte que on vide como plus probabile que illos son assi pro permitter le existentia del vita et del conscientia, in vice a occurrer aleatorimente. Le biocentrismo affirma que includer le observator in le equation aperi nove manieras de comprender le cognition. Per isto, le biocentrismo pretende offerer un via pro unificar le leges del universo.  

## Reception
Stephen P. Smith realisava un critica del libro, asserente que Lanza es vermente describente un forma de idealismo. Smith crede que le idea de Lanza que le tempore es un illusion es injustificabile desde que le premissa esseva que le tempore non es comprendite completemente. Ille conclude que, mesmo si le libro manca de rigor scientific et philosophic, "Lanza habe un stylo colloquial le qual es typic de bon libros popular, et que su libro pote esser comprendite anque per non-expertos". 

Le guru del New Age, Deepak Chopra affirma que "le ideas de Lanza re le natura del conscientia son original et emotionante" et que "su theoria del biocentrismo es consistente con le plus vetere traditiones de sagessa que dice que le conscientia concipe, governa, et deveni un mundo physic. Illo es le fundamento de nostre Esser super le qual tanto le realitate subjective como objective entra in existentia".

## Referentias